RESOLUCIÓN DA DELEGACIÓN DE ATRIBUCIÓNS DE ALCALDÍA NA XUNTA DE GOBERNO LOCAL, CONTRATOS COFINANCIADOS DENTRO DO PROGRAMA OPERATIVO FEDER DE CRECEMENTO SOSTIBLE 2014-2020
ADMINISTRACIÓN LOCAL — Municipal — Redondela (Contratos administrativos, 31/07/2018)

Resolución da Alcaldía Expediente nº: 3964/2017 Asunto: delegación de atribucións de Alcaldía na Xunta de Goberno Local. Contratos cofinanciados dentro do Programa Operativo FEDER de Crecemento Sostible 2014/2020, enmarcado dentro da Estratexia de Desenvolvemento Urbano Sostenible. Considerando que conforme á Disposición Adicional 2ª apdo.1 da Lei 9/2017, de 8 de novembro, de contratos do sector público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014 (LCSP) correspóndelle a Alcaldía a competencia coma órgano de contratación respecto dos contratos de obras, de subministración, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada. Considerando que o Concello de Redondela levará a cabo diversas contratacións de cofinanciadas pola Unión Europea a través do Fondo Europeo de Desenvolvemento Rexional (FEDER) cunha taxa de cofinanciación do 80% dentro do Programa Operativo FEDER de Crecemento Sostible 2014/2020, enmarcado dentro da Estratexia de Desenvolvemento Urbano Sostenible. Considerando que Alcaldía é o responsable da Unidade de Xestión dentro do manual de procedemento destes fondos e considerando a necesidade de evitar posibles incompatibilidades, faise necesario delegar na Xunta de Goberno Local a competencia coma órgano de contratación de contratos administrativos de obras, subministros e servizos que estean confinanciados dentro do Programa Operativo FEDER de Crecemento Sostible 2014/2020, enmarcado dentro da Estratexia de Desenvolvemento Urbano Sostenible. Vistos os artigos 20.2, 21.2 e 3, 23 da Lei 7/1985, de 2 de abril, reguladora das bases do réxime local, 61.3 e 4, 63 e 65 da Lei 5/1997, de 22 de xullo, da administración local de Galicia, e no uso das atribucións que me confiren os artigos Visto asemade o disposto nos artigos 35.2 d) e 52, 53, 112 e 113 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réximen Xurídico das Entidades Locais (ROF) PRIMEIRO. Delegar na Xunta de Goberno Local do Concello de Redondela a competencia coma órgano de contratación respecto dos contratos de obras, de subministración e de servizos que estean cofinanciados pola Unión Europea a través do Fondo Europeo de Desenvolvemento Rexional (FEDER) cunha taxa de cofinanciación do 80% dentro do Programa Operativo FEDER de Crecemento Sostible 2014/2020, enmarcado dentro da Estratexia de Desenvolvemento Urbano Sostenible; e sempre que a competencia non corresponda ao Pleno da Corporación Municipal. SEGUNDO. Dar conta deste decreto ao Pleno do Concello na primeira sesión ordinaria celebre. TERCEIRO. Publicar a presente resolución no Boletín Oficial da Provincia de Pontevedra e no portal de transparencia do Concello de Redondela. Redondela, 12 de xullo de 2018. O Alcalde, Javier Bas Corugeira.